สวัสดีค่ะ หางตามีอาการบวมแดงรู้สึกเจ็บเป็นบางครั้งแต่คันเกือบตลอดเวลาเป็นมาประมาณ1อาทิตย์แล้วยังไม่ยุบเลยสังเกตว่าพอตกกลางคืนมันจะบวมมากกว่าปกติสาเหตุเป็นเพราะอะไร ควรพบเเพทย์หรือทำไงดีค่ะ
สวัสดีค่ะ อาการหางตาบวมแดง เจ็บ คัน และมีอาการบวมดังกล่าวมานั้น อาจจะเกิดมาจากภาวะภูมิแพ้ที่ตา ทำให้มีขี้ตา และคันตา ตาแดง ตาบวม มักเป็นช่วงเช้าๆได้ แต่สามารถเป็นได้ตลอดวัน สาเหตุอื่นๆเช่น การมีตาแดงหรือเยื่อบุตาอักเสบ ภาวะดังกล่าวอาจทำให้มีปวดบวมบริเวณตา ตาแดง อาจเกิดตามหลังอุบัติเหตุได้ ตากุ้งยิง เกิดจากการติดเชื้อแบคทีเรียในต่อมไขมันใต้เปลือกตา ส่งผลให้เกิดตุ่มนูนเล็ก ๆ ภายในหรือภายนอกเปลือกตา หรือเป็นผื่นแพ้สัมผัสสารที่แพ้ เช่นเครื่องสำอางหรือผลิตภัณฑ์ใดๆที่ใช้รอบดวงตาเบื้องต้นควรหลีกเลี่ยงการขยี้ตา สวมแว่นตาป้องกันฝุ่นเมื่อต้องออกกลางแจ้ง ประคบเย็นเพื่อลดอาการบวม งดการใส่คอนแทคเลนส์ หรือการแต่งหน้าบริเวณดวงตาไปก่อนควรไปพบแพทย์ถ้าอาการเป็นมากขึ้นเรื่อยๆ บวมมาก คันมาก ตาแดง ขี้ตาเยอะ การมองเห็นผิดปกติ